Σουσαμόπιτα στριφτή Χαλκιδικής
Λαχταριστή και χρυσαφένια αυτή η σουσαμόπιτα, με σιρόπι φτιαγμένο όχι με ζάχαρη αλλά με το αρωματικό μέλι Χαλκιδικής.
1 πακέτο φύλλα Βηρυτού ή φύλλα κρούστας για γλυκά , 2 γεμάτα φλιτζ. τσαγιού καλής ποιότητας σουσάμι , 1/2 φλιτζ. τσαγιού καρυδόψιχα, ψιλοσπασμένη , 1/2 φλιτζ. τσαγιού ζάχαρη , 2 κουτ. γλυκού κανέλα σε σκόνη περίπου, 1 φλιτζ. τσαγιού καλαμποκέλαιο, για το άλειμμα, 2 1⁄2 φλιτζ. τσαγιού μέλι , 2 φλιτζ. τσαγιού ζεστό νερό
Για να φτιάξουμε στριφτή σουσαμόπιτα Χαλκιδικής, ξεκινάμε απλώνοντας το σουσάμι σε ένα μεγαλούτσικο ταψί και το καβουρδίζουμε σε φούρνο προθερμασμένο στους 170°C για λίγα λεπτά, ανακατεύοντάς το συνεχώς.Προσθέτουμε και τα καρύδια, ανακατεύουμε και καβουρδίζουμε για λίγο ακόμη, μέχρι να ροδίσουν απαλά και τα δύο υλικά.Τα αφήνουμε να κρυώσουν και τα χτυπάμε στον πολυκόφτη μέχρι να γίνουν χοντρή σκόνη. Αδειάζουμε σε μεγάλο μπολ, προσθέτουμε τη ζάχαρη και την κανέλα και ανακατεύουμε καλά.Ανεβάζουμε τη θερμοκρασία του φούρνου στους 180°C.Λαδώνουμε καλά το ταψί και απλώνουμε εκεί 1 φύλλο. Το αλείφουμε με 2 κουτ. σούπας λάδι και σκορπίζουμε πάνω του 3 κουτ. σούπας από το μείγμα σουσαμιού. Το τυλίγουμε σε σχετικά σφιχτό ρολό από τη μακριά πλευρά.  Το σουρώνουμε, σπρώχνοντάς το ελαφρά από τις δύο άκρες για να ζαρώσει λίγο. Έπειτα, με κοφτερό μαχαίρι το κόβουμε λοξά σε τρία ίσα μέρη. Τοποθετούμε τα κομμάτια από το κέντρο του ταψιού κυκλικά προς τα έξω, σαν σαλίγκαρο.Επαναλαμβάνουμε τη διαδικασία με τα υπόλοιπα φύλλα και γέμιση, τοποθετώντας τα ρολά με τον ίδιο τρόπο στο ταψί, το ένα μετά το άλλο, μέχρι να φτάσουμε στην περιφέρεια και να το έχουμε καλύψει όλο με έναν μεγάλο σαλίγκαρο.Ραντίζουμε με όσο λάδι έχει περισσέψει και ψήνουμε τη σουσαμόπιτα για περίπου 45 λεπτά, μέχρι να ροδίσει ωραία. Ξεφουρνίζουμε και την αφήνουμε να κρυώσει εντελώς.Ανακατεύουμε καλά το μέλι στο ζεστό νερό, μέσα σε ένα κατσαρολάκι. Το τοποθετούμε σε μέτρια φωτιά και βράζουμε το σιρόπι μέχρι να αρχίσει να αφρίζει, να βγάζει μικρές φουσκάλες. Αποσύρουμε από τη φωτιά και το ρίχνουμε αργά πάνω σε όλη την επιφάνεια της κρύας πίτας. Την αφήνουμε να το απορροφήσει για περίπου 1 ώρα και σερβίρουμε.
Αλεύρι (ζύμες),Ζάχαρη,Καρύδια,Σουσάμι,Απόκριες